ઉલ્લેખનીય છે કે, કોંગ્રેસ પણ છેલ્લા બે દિવસથી મોદી સરકાર ખેડૂતોના મુદ્દે આક્રમક પ્રહાર કરી રહી છે. દિલ્હીમાં ગાંધી જયંતિ પર ખેડૂતો પર કરવામાં આવેલા અત્યાચારને લઈને કોંગ્રેસે મોદી સરકાર પર આકરા પ્રહાર કર્યા છે. આ અંગે જણાવતા કોંગ્રેસ પ્રવક્તા રણદીપ સુરજેવાલાએ જણાવ્યું હતું કે ગઈકાલે ગાંધી જયંતિ પર એક તરફ જયારે ખેડૂત પોલીસની લાઠીથી પીટાઈ રહ્યો હતો તો બીજી તરફ દેવામાં ડૂબેલો હરિયાણાનો ખેડૂત ૯ લાખનું દેવું નહીં ચુકવતા જેલમાં જ મૃત્યુ પામ્યો હતો. આ ગાંધી જયંતિ પરની સૌથી દર્દનાક ઘટના હતી. તેના પરથી લાગી રહ્યું છે કે મોદી સરકાર ખેડૂત મુક્ત ભારત બનાવવામાં વ્યસ્ત છે.